kardosdrur/scandi-wiki huggingface dataset:
Jean-Pierre Sauvage

Jean-Pierre Sauvage (født 21. oktober 1944) er en fransk koordinationskemiker der arbejder på Université de Strasbourg. Han har specialiseret sig i supramolekylekemi, hvilket han har vundet nobelprisen i kemi for i 2016 sammen med Sir J. Fraser Stoddart og Bernard L. Feringa.

Biografi 
Sauvage blev født i Paris i 1944, og han fik en ph.d.-grad fra Université Louis-Pasteur under vejledning af Jean-Marie Lehn, der elv vandt nobelprisen i kemi i 1987. Under sine ph.d.-studier bidrog Sauvage til den første syntese af cryptand-ligand. Efter en tid som postdoc med Malcolm L. H. Green, vendte han tilbage til Strasbourg, hvor han i dag er professor emeritus.

Sauvages videnskabelige arbejde har fokuseret på at skabe molekyler, der kan efterligne maskiners funktioner, ved at ændre deres konformation i forhold til et eksternt signal. 

Det arbejde, som førte til hans nobelpris, blev udført i 1983, hvor han var den første til at syntetisere en catenan, et kompleks bestående af ringeformede molekyler, der sidder inde i hinanden, der var bundet sammen mekanisk frem for kemisk. Da de to ringe kan bevæge sig i forhold til hinanden, beskrev nobelpriskomiteen hans arbejde som en vital begyndelse på at lave molekylære maskiner. De to andre modtagere af prisen fulgte senere op med at skabe rotaxan og en molekylerotor.

Derudover har Sauvage også forsket i elektrokemisk reduktion af CO2 og modeller af fotosyntetiske reaktionscentre. 

En stor del af hans arbejde har været molekylær topologi, særligt mekanisk sammensatte molekylearkitektur. Han har beskrevet syntesen af catenan og molekyleknudeer baseret på koordinationskomplekse.

Han blev vandt som juniormedlem af de franske videnskabsakademi, Académie des sciences, den 26. marts 1990, og han blev fuldgyldigt medlem den 24. november 1997. 

I 2016 modtog han nobelprisen i kemi sammen med Sir J. Fraser Stoddart og Bernard L. Feringa "for designet og syntesen af molekylemaskiner".

Referencer

Eksterne henvisninger 
 A Chem Soc Rev themed issue dedicated to Professor Jean-Pierre Sauvage on the occasion of his 65th birthday. Includes The master of Chemical Topology; accessed 13 October 2016.

Nobelprismodtagere i kemi
Nobelprismodtagere fra Frankrig
Kemikere fra Frankrig
Falsterbo distrikt

Falsterbo distrikt er fra 1. januar 2016 et folkebogføringsdistrikt i Vellinge kommune og Skåne län i Sverige.

Distriktet omfatter den sydlige del af tvillingebyerne Skanør og Falsterbo med nærmeste omegn.

Tidligere administrative enheder 
Området består det tidligere Falsterbo Menighed (Falsterbo församling). I 2002 blev Falsterbo Menighed slået sammen med Skanør Menighed (Skanörs församling) og Skanør-Falsterbo Menighed (Skanör-Falsterbo församling) opstod.

Falsterbo Kirke 
Falsterbo Kirke ligger i distriktet.

Andet 
Menigheden hører til i Skyds Provsti (Skytts kontrakt) i Lunds Stift.

Folkebogføringsdistrikter i Skåne län
Karen Johansdatter Borchenfeldt

Karen Johansdatter Borchenfeldt (født ca. 1650, død 1726) var en dansk godsejer. Hun blev gift med Lyder Spleth, søn af godsejer Jeremias Spleth, ejer af Erholm og forvalter på Løgismose. Parret fik en datter.

Lyder Spleth var oprindelig ridefoged og blev senere forpagter af både Valdemar Slot og Nakkebølle. Efter erhvervelsen af Erholm begyndte han at opkøbe fæstegods og indledte dermed en udvikling, som fortsatte til 1760-erne. Eftersom Erholm nærmest var omgivet af store, velarronderede godser som grevskabet Wedellsborg og hovedgården Søndergårde samt af kongeligt ryttergods, måtte han købe fjerntliggende gårde, der hørte til andre godsers strøgods, og det meste af det gods, han nåede at erhverve inden sin død i 1712, lå mere end 1 mil fra Erholm.

Efter sin mands død fortsatte Karen bestræbelserne på at forøge godsets besiddelser. Allerede i 1712 erhvervede hun hele landsbyen Magtenbølle i nabosognet Vissenbjerg, og da en del af det fynske ryttergods blev solgt i 1719, købte hun 96 tønder hartkorn bøndergods. Derved var fæstegodset vokset til 45 fæstegårde på samlet lidt over 300 tønder hartkorn, hvorved Erholm opfyldte betingelserne for at blive en "komplet hovedgård" (kriterium herfor var at eje mindst 200 tønder hartkorn fæstegods inden for højst 2 mil).

I 1720 indgik Karen (som var blevet 70 år) et nyt ægteskab med Andreas Simonsen, land- og krigskommissær samt hus- og ridefoged i det daværende Haderslev Amt. I 1723 bortsolgtes 76 tønder hartkorn bøndergods til Kronen, især nogle af de fjernest beliggende gårde for at skaffe kapital efter de foregående års omfattende jordkøb. I et testamente fra 1723 blev det bestemt, at Karens datter af første ægteskab og Andreas Simonsens broder Hans Simonsen hver skulle arve halvdelen af Erholm.

Noter

Litteratur 
 Karl Peder Pedersen: Vestfynske fæstebønder; Landbohistorisk Selskab, Odense 1984;

Eksterne henvisninger 
 

Landbrug
Skanörs distrikt

Skanør Distrikt er fra 1. januar 2016 et folkebogføringsdistrikt i Vellinge kommune og Skåne län i Sverige.

Distriktet omfatter den nordlige del af tvillingebyerne Skanør og Falsterbo med nærmeste omegn.

Tidligere administrative enheder 
Området består af den tidligere Skanør Menighed (Skanörs församling). I 2002 blev Falsterbo Menighed (Falsterbo församling) slået sammen med Skanør Menighed og Skanør-Falsterbo Menighed (Skanör-Falsterbo församling) opstod.

Skanør Kirke 
Skanør Kirke ligger i distriktet.

Andet 
Menigheden hører til i Skyds Provsti (Skytts kontrakt) i Lunds Stift.

Folkebogføringsdistrikter i Skåne län
Susanne Ursula Crawley Larsen

Susanne Ursula Crawley Larsen (Født, 4. februar 1965) er en dansk politiker og overlæge. Siden 2013 har hun været Rådmand for Børn- og Ungeforvaltningen i Odense Kommune. Hun blev valgt til Kommunalbestyrelsen i Odense Kommune ved kommunalvalget i 2013 for Radikale Venstre

Baggrund 

Susanne Ursula Crawley Larsen blev født i 1965 i Colchester, England og blev cand.med. ved Københavns Universitet i 1992. Hun er efterfølgende blevet speciallæge i onkologi og har arbejdet som overlæge på onkologisk afdeling på Odense Universitetshospital. Denne stilling har hun haft orlov fra, siden hun trådte til som Rådmand

Politiske karriere 
Susanne Ursula Crawley Larsen blev valgt ind i Odense Radikale Venstres bestyrelse i 2005 og blev næstformand i 2006. Samme år blev hun valgt til Radikale Venstres Hovedbestyrelse og var blandt andet formand for partiets social- og sundhedsudvalg. Susanne Ursula Crawley Larsen var Odense Radikale Venstres spidskandidat til kommunalvalget i 2009. Ved Kommunalvalget i 2013 blev hun valgt ind med 1.360 personlige stemmer . Hun har efterfølgende været Rådmand for Børn- og Ungeforvaltningen i Odense Kommune

Susanne Ursula Crawley Larsen er gift med retsmediciner Jørgen Lange Thomsen og har fem børn

Noter 

Kommunalbestyrelsesmedlemmer fra Det Radikale Venstre
Personer fra Odense
Rasmus Dinesen

Rasmus Dinesen (født i 1971) er en dansk filminstruktør, filmproducent og kameramand.

Filmografi 
I 2003 instruerede Rasmus Dinesen og Arnold Krøjgaard filmen Det forbudte landshold om det tibetanske fodboldlandshold, der træner til foldboldkampen mod Grønlands fodboldlandshold.

Filmen vandt i 2004 Bedste Film på Krasnogorski International Filmfestival, Special Mention på FID i Marseille og Publikumspris på Sport Movies & Tv - Milano International FICTS Festival i Milano.

Andre kortfilm og dokumentar:

Referencer

Eksterne henvisninger 
 Officiel hjemmeside for Rasmus Dinesen
 
 Rasmus Dinesen  på filmdir.dk

Filminstruktører fra Danmark
In the Red

In the Red er det tredje studiealbum fra den danske singer-songwriter Tina Dickow. Albummet udkom i 2005.

Spor 
 "Losing" - 3:51
 "Nobody's Man" - 4:02
 "The City" - 4:22
 "Give In" - 3:51
 "In The Red" - 5:50
 "My Mirror" - 4:17
 "Use Me" - 3:43
 "Warm Sand" - 3:52
 "Room With A View" - 4:27
 "One" - 5:50
 "Long Goodbye" - 4:17

Referencer

Eksterne henvisninger 
 In Red på Discogs

Album fra 2005
Tina Dickow-album
Virgil Sollozzo

Virgilio "Virgil" Solozzo, "The Turk", er en fiktiv karakter og den vigtigste antagonist i Mario Puzos The Godfather. Virgil var spillet af skuespilleren Al Lettieri.

The Godfather karakterer
Michael Corleone

Michael Corleone er hovedpersonen af Mario Puzos roman The Godfather, og de tre Godfather-film instrueret af Francis Ford Coppola. Michael Corleone blev spillet af skuespilleren Al Pacino i de tre film, som to gange blev nomineret til Academy Awards.

Familie medlemmer

Bibliography

 

The Godfather karakterer
Høvender

En høvender er et landbrugsredskab, der vender hø og halm på marken, så det tørres, inden det presses til baller.

Landbrugsmaskiner
Anika Niederwieser

Anika Niederwieser (født 28. februar 1992 i Brixen, Italien) er en kvindelig italiensk håndboldspiller, der spiller for Thüringer HC i Handball-Bundesliga Frauen, hun kom til klubben i 2021, efter at havde spillet for TuS Metzingen. Hun har tidligere spillet for italienske Esercito Figh Futura Roma og det hun optræder også for Italiens kvindehåndboldlandshold.

Hun var med til at vinde, EM i strandhåndbold i 2011 og 2015.

Meritter 
Handball-Bundesliga Frauen:
Vinder: 2018
DHB-Supercup:
Vinder: 2016

Referencer

Eksterne henvisninger 

Håndboldspillere fra Italien
Håndboldspillere fra Thüringer HC
Håndboldspillere fra TuS Metzingen
Bevern (Holsten)

Bevern er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Bevern ligger omkring fem kilometer øst for Elmshorn og omkring fire kilometer syd for Barmstedt. Vandløbet Ekholter Au løber gennem kommunen.

Mod vest passerer motorvejen A 23 fra Hamborg mod Itzehoe.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Bilsen

Bilsen er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Kommunen ligger omkring 14 kilometer nord for Hamborg, ved Bundesstraße B 4. Langs den nordlige kommunegrænse løber Bilsener Bek, som løber ud i Pinnau, der danner den østlige kommunegrænse.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Dennis Lind

Dennis Lind (født 3. februar 1993 i Roskilde) er en dansk racerkører. Han blev europa- og verdensmester i Lamborghini Super Trofeo-serien 2016 for det italienske team Raton Racing. Han har tidligere vundet DTC i 2013.
Dennis Lind er fætter til Kevin Magnussen.

Referencer

Eksterne henvisninger 
 

Motorsportsfolk fra Danmark
Personer fra Roskilde
Lamborghini
Mads Davidsen (direktør)

Mads Davidsen (født 4. oktober 1982) er en dansk tidligere fodboldtræner og -direktør.

Mads Davidsens trænerkarriere startede, da hans spillerkarriere sluttede. Han spillede Danmarksserie i FC Helsingør under den senere Mainz 05-assistent og nuværende cheftræner for FC Nordsjælland Flemming Pedersen og skiftede senere til Østerbro IF i samme række, men en drilsk og langvarig lyskeskade gjorde, at han stoppede som aktiv, da han var i starten af tyverne.

Mads Davidsen har en fortid som ungdomstræner i B.93 og cheftræner for Brøndby IFs U19-hold. Han var også med omkring Aurelijus Skarbalius' Superligahold som kampanalytiker. Han blev i 2012 chef på Ebbe Sands kinesiske akademi i Shanghai og var derefter assistenttræner i Guangzhou R & F, men tog 2015 til Shanghai SIPG, hvor han var U23-cheftræner og som i Guangzhou assistent for førsteholdet under den tidligere engelske landstræner Sven-Göran Eriksson. Han gik efter 2016 fra denne rolle til teknisk direktør, som han havde til udgangen af 2018.Han afsluttede sin UEFA Pro-trænerlicens 2015. Han har også arbejdet som fodboldekspert for de kinesiske tv-kanaler Titan Sport og HUPU samt i Danmark for DR, Eurosport Denmark og har skrevet for Tipsbladet.

I april 2019 tiltrådte Davidsen som konsulent i Brøndby og den aftale ophørte i oktober samme år. I den forbindelse meddelte Davidsen, at han nu ville flytte til Malaga, Spanien.

Referencer 

Fodboldledere fra Danmark
Fodboldtrænere fra Danmark
Fodboldspillere fra FC Helsingør
Fodboldspillere fra Østerbro IF
Fodbold i Kina
Sportsjournalister fra Danmark
Sportskommentatorer
Ansatte i DR
Danskere i 2000-tallet
Anouk van de Wiel

Anouk van de Wiel (født 10. juli 1992 i Venlo, Holland) er en kvindelig håndboldspiller fra Holland, der spiller for Bayer 04 Leverkusen og det hollandske landshold.

Kilder

Eksterne henvisninger 
 Anouk van de Wiel  auf der Website des Thüringer HC
 

Håndboldspillere fra Nederlandene
École des technologies numériques appliquées

École des technologies numériques appliquées er et fransk informatik-institut tilknyttet IONIS Education Group. 

Instituttet blev oprettet i 2005 og har i dag omkring 1500 studerende.

Eksterne henvisninger 

Uddannelsesinstitutioner i Frankrig
Tekniske universiteter
Sekundærrute 297

Sekundærrute 297 er en rutenummereret landevej på Lolland.

Ruten strækker sig fra Sundby til Holeby.

Rute 297 har en længde på ca. 33 km.

Kilder 

297
Mosquito 85

Mosquito 85 er en kølbåd bygget i glasfiber designet af Elvstrøm & Kjærulff Yachtdesign. Mosquito 85 blev lanceret samtidig med andre "flyvepap"-både som X-79, Banner 28 RC og Archi 800 i årene 1979-1981.

Design 
Båden udmærker sig ved at være et typisk Jan Kjærulff-design hvilket man blandt andet kan se på det enkle og flade dækslayout uden en egentlig kahyt der rejser sig fra dækket. Mange detaljer som skydekappen og ”styrtbøjlerne” går igen fra den populære Aphrodite 101. Også forholdet mellem vinklen på stævn og hæk er karakteristisk for Jan Kjærulff. Skrog og dæk er i håndoplagt glasfiber med balsatræskerne i en sandwichkonstruktion. Riggen en gennemgående 7/8 mast med dobbelte sæt salingshorn og bagstag. Mosquito 85 rummer fint soveplads til 5 voksne og er indrettet med enkel aptering.

Sejlegenskaber 
Båden er med dens bredde på næsten 3 meter, flade bund agter og store sejlareal meget hurtig på slør og læns og planer nemt. Til kapsejlads anbefales en besætning på 4 mand for at kunne holde båden flad på kryds. Den flade og brede bund gør at køl og ror hurtigt løftes fri af vandet ved stor krængning på kryds. Båden skal derfor som udgangspunks sejles fladt på kryds og bidevind. Med Paul Elvstrøm ved roret vandt den en del kapsejladser blandt andet Fyen Rundt.

Historie 
Bådene er blevet bygget på forskellige værfter gennem tiden blandt andet Farsø, Bachs Bådeværft, Sydhavnens Bådebyggeri og Hvalpsund Bådeværft. En Mosquito 85 kostede i 1985 139.900 DKK i udsalgspris og 163.650 DKK fuld udstyret. Der blev produceret omkring 100 Mosquito 85, og båden blev produceret frem til slutningen af 90'erne.

Variationer 
De første både blev bygget med beslag til påhængsmotor, men der blev sidenhen bygget udgaver med indenbordsmotor. Hos LM Glasfiber blev der desuden bygget en MK II version i midten af 80'erne.

INFOBOKS
 Længde overalt: 8,50 m
 Længde vandlinjen: 6,60 m
 Bredde: 2,91 m
 Dybgang: 1,40 m
 Kølvægt: 700 kg Jern.
 Kølprocent: 35
 Vægt: 2.000 Kg
 Storsejl: 23m²
 Fok: 13 m²
 Genua: 20,80 m²
 Spiler 55 m²
Både
Prochlorococcus

Prochlorococcus er en slægt af meget små (0,6 µm) marine cyanobakterier med en usædvanlig pigmentering af klorofyl b. Disse bakterier tilhører den fotosyntetiske picoplankton og er sandsynligvis den mest udbredte fotosyntetiske organisme på Jorden. Mikrober af slægten Prochlorococcus er blandt de vigtigste primærproducenter i havet, der er ansvarlig for en stor procentdel af den fotosyntetiske produktion af ilt. Genom-analyse af 12 Prochlorococcus-stammer viser 1100 gener, som er fælles for alle stammer. Den gennemsnitlige genom-størrelse er omkring 2000 gener i modsætning til eukaryote alger med over 10.000 gener.

Eksterne links og referencer 

 Discovering diversity, one cell at a time. Joint Genome Institute, 2014
 Diversity of life - eubacteria, 2016 
 Genomes of Tiny Microbes Yield Clues to Global Climate Change. Berkeley Lab, 2003

Cyanobakterier
Præsidentvalget i USA 1860

Præsidentvalget i USA 1860 var det 19. præsidentvalget, som blev afholdt tirsdag d. 6. november 1860. Valget blev vundet af den republikanske præsidentkandidat Abraham Lincoln og hans vicepræsidentkandidat Hannibal Hamlin til trods for, at disse ikke fremgik af stemmesedlen i ti af de sydlige slavestater. På nationalt plan vandt Lincoln flest vælgerstemmer, ligesom han også vandt et flertal af valgmandsstemmerne. Dog vandt Lincoln kun de nordlige delstaters valgmandsstemmer — delstater, som på dette tidspunkt allerede havde afskaffet slaveri. Valget af Lincoln fungerede således som hovedkatalysatoren for den amerikanske borgerkrig.

Referencer 

1860
USA 1860
Kapelle

Kapelle () er en kommune og en by, beliggende i Zuid-Beveland i den sydlige provins Zeeland i Nederlandene. Kommunen havde den 1. april 2016 12.653 indbyggere.

Mandag 30. maj 2011 blev Kapelle udnævnt som ‘Gemeente van het Jaar 2011’ (Årets Kommune 2011).

Galleri

Eksterne henvisninger 

 Kommunens hjemmeside 

 
Byer i Zeeland
Kommuner i Zeeland
Noord-Beveland

Noord-Beveland () er en kommune og halvø, beliggende i den sydlige provins Zeeland i Nederlandene.

Eksterne henvisninger 

 Kommunens hjemmeside 

 
Byer i Zeeland
Kommuner i Zeeland
Reimerswaal

Reimerswaal () er en kommune i den sydlige provins Zeeland i Nederlandene. Per 1. april 2016 har kommunen 22.337 indbyggere.

Kernene 
 Krabbendijke
 Kruiningen
 Rilland-Bath
 Waarde
 Yerseke

Eksterne henvisninger 

 Kommunens hjemmeside 

 
Byer i Zeeland
Kommuner i Zeeland
Bjerregrav Mose

Bjerregrav Mose er et  stort eng- og moseområde med et areal på omkring  10 km², beliggende ca 8 km nordvest for Randers, nord for Fussing Sø og syd for Fårup, i Randers Kommune. Området der er delt mellem mange lodsejere består både af  dyrkede arealer, enge, krat og vandfyldte mosehuller fra den omfattende tørvegravning under anden verdenskrig.  Skals Å løber gennem mosen der også har forbindelse med Nørreåen i et vandskel ved Vejlebæk, sydvest for  Fussingø. Kousted Å løber i den nordøstlige del af området, og løber sammen med Skals Å.

Store dele af mosen er dækket med pilekrat og tagrør, og er hjemsted for mange fugle, bl.a.  nattergale og andre sangfugle. Man kan også møde store flokke af gæs, ænder, måger og terner. Der er også en koloni med fiskehejre . Fiskeørn og isfugle er set ligesom man kan høre  rørdrummen pauke  i området.

Natura 2000
Bjerregrav Mose er en del af Natura 2000-område nr. 30 Lovns Bredning, Hjarbæk Fjord og Skals Ådal, og rummer blandt andet naturtyperne hængesæk og store partier med skovbevokset tørvemose.

Eksterne kilder og henvisninger

Om Bjerregrav Mose på dn.dk
Ekskursionsbeskrivelse på dofbasen.dk  

Moser i Danmark
Lokaliteter i Randers Kommune
Schouwen-Duiveland

Schouwen-Duiveland (; Zeeuws: Schouwen-Duveland) er en kommune og ø i den sydlige provins Zeeland i Nederlandene. Per 1. april 2016 havde kommunen 33.739 indbyggere.

Historie 
Øerne Schouwen, Duiveland, Dreischor og Bommenede voksede i løbet af flere århundrede, til dels med hjælp af mennesket, sammen til øen Schouwen-Duiveland. Dæmningen mellem Schouwen og Duiveland stammer fra 1610.

Store dele af øen blev oversvømmet af Stormfloden i 1953.

Schouwen-Duiveland Kommune opstod 1. januar 1997 efter seks kommuner blev sammenslået. Disse kommuner var Brouwershaven, Bruinisse, Duiveland, Middenschouwen, Westerschouwen og Zierikzee.

Kernene

Eksterne henvisninger 

 Kommunens hjemmeside 

 
Byer i Zeeland
Kommuner i Zeeland
SMN1

Survival of motor neuron 1 (SMN1), også kaldt component of gems 1 eller GEMIN1, er et gen som koder for SMN proteinet i mennesker og findes på kromosom 5. SMN1 er den telomeriske kopi af genet der koder for SMN proteinet, der findes også en centromerisk kopi der hedder SMN2.

Mutationer i SMN1 giver anledning til en den arvelig sygdom spinal muskulær atrofi. Mutationer i SMN2 alene giver ikke anledning til sygdom, men mutationer i både SMN1 og SMN2 medføre embroyonal død.

Eksterne kilder og henvisninger 

Gen på det menneskelige kromosom
Nimtofte-Tøstrup Sogn

Nimtofte-Tøstrup Sogn er et sogn i Syddjurs Provsti (Århus Stift). Sognet ligger i Syddjurs Kommune.

I Nimtofte-Tøstrup Sogn ligger Nimtofte Kirke og Tøstrup Kirke

Sogne i Syddjurs Kommune
Sogne i Århus Stift
Sogne i Djurs Nørre Herred
Etableret i 2012
Katja Kramarczyk

Katja Schülke-Kramarczyk (født 18. marts 1984 i Frankfurt) er en tysk håndboldspiller, som spiller for Bayer 04 Leverkusen og det tyske landshold. Hun deltog sammen med landsholdet til VM i håndbold 2011 i Brasilien.

Kilder 

Håndboldspillere fra Tyskland
Kim Naidzinavicius

Kim Naidzinavicius (født den 6. april 1991 i Gelnhausen) er en tysk håndboldspiller som spiller for SG BBM Bietigheim og det tyske landshold. Hun startede på det tyske landshold i 2012. Hun har tidligere spillet for Bayer Leverkusen fra 2011 til 2016.

Kilder 

Håndboldspillere fra SG BBM Bietigheim
Håndboldspillere fra Tyskland
Consiglio Grande e Generale

Consiglio Grande e Generale () er parlamentet i San Marino. Det har 60 medlemmer, valgt for 5 år ad gangen.

Landets valglov er baseret på valgsystemet i de italienske regioner. Fra 1945 til 2007 benyttede San Marino proportional repræsentation, men da der er tradition for, at mange partier er indvalgt, blev der fra 2008 indført en ny valglov med en spærregrænse på 3.5% af de afgivne stemmer. Endvidere foreskrive denne lov, at mindst 35 mandater tilfalder den vindende koalition af partier, som således opnår en absolut majoritet. Koalitionen får sæder efter D'Hondts mandatfordelingsmetode.
Consiglio Grande e Generale udpeger blandt sine medlemmer medlemmerne af kongressen, som er den udøvende magt i San Marino.

Valgret

Aktiv valgret 
Alle statsborgere, der er fyldt 18 år har aktiv valgret og kan deltage i valghandlingen til parlamentet.

Passiv valgret 
Den passive valgret er retten til at blive indvalgt i Consiglio Grande. Alle borgere, som er fyldt 21 år og er bosat i San Marino, har denne rettighed. Indehavere af visse embedsposter kan ikke sidde i rådet, ligesom deres forældre, ægtefælle og børn er udelukkede.

San Marino
Koninkrijksdag

På Koninkrijksdag     fejres at dronning Juliana, den 15. december 1954, skrev under på Statutten for Kongeriget Nederlandene.

I statutterne fastlægges forholdene mellem de forskellige lande i Kongeriget Nederlandene; oprindeligt var dette Nederlandene, Nederlandske Antiller, Ny-Guinea og Surinam. Efter underskrivelsen har Ny-Guinea og Surinam forladt kongeriget, og i 1986 blev Aruba en selvstændig del af det. Siden 2006 gælder statutterne dermed for Nederlandene, Aruba, (siden 1986) Curaçao og Sint Maarten (siden 2010).

Siden 2005 afholdes hvert år et Koninkrijksconcert () for at fejre samarbejdet mellem Nederlandene og de oversøiske territorier. Der har optrådt flere internationale musikere på disse concerter.
Når 15. december falder på en søndag, fejres dagen på mandag den 16. december. Koninkrijksdag er, i modsætning af Koningsdag (), ikke en officiel national fridag, men er en officiel flagdag, hvor alle offentlige bygninger flager med Nederlandenes flag.

Mindemønter 
13. december 2004 blev der, i anledning den halvtredsindstyvende fejring af Kongerigets dag, slået seks erindringsmønter ved Koninklijke Munt i Utrecht. De første eksemplarer blev samtidig slået af tre prominente politikere; for Nederlandene stillede vicestatsminister Thom de Graaf, for Nederlandske Antiller statsminister Etienne Ys og for Aruba statsminister Nelson Oduber.
 for Nederlandene: en guldmønt pålydende ti euro og en sølvmønt på fem euro, begge designede af Rudy Luijters;
 for Nederlandske Antiller en gylden i guld og en i sølv, begge designede af Ans Mezas-Hummelink;
 for Aruba en florin i guld og en i sølv, begge designede af Evelino Fingal.

Naturalisationsdag 
Den 15. december fejres også Naturalisationsdag. Her inviteres de personer der i løbet af året blev naturaliseret. Før 2008 blev dagen afhold den 24. august.

Kilder 

Aruba
December
Nederlandske Antiller
Nationaldage
Nederlandene